Թոմ Հենքս

Թոմ Հենքս, (, իսկական անուն ազգանունը՝ Թոմաս Ջեֆֆրի Հենքս, ), ամերիկացի կինոդերասան, նաև պրոդյուսեր, սցենարիստ, ռեժիսոր և կոմպոզիտոր, Օսկարի կրկնակի դափնեկիր։ Հայտնի է ինչպես կատակերգական, այնպես էլ դրամատիկ դերերով. Հենքսը հանդիսանում է աշխարհում ամենատարածված և ճանաչելի կինոդերասաններից մեկը, և այն լայնորեն դիտվում է որպես ամերիկյան մշակութային կերպար։ Հենքսի ֆիլմերը հավաքել են ավելի քան 4,9 միլիարդ դոլար Հյուսիսային Ամերիկայում և ավելի քան 9,96 միլիարդ դոլար ամբողջ աշխարհում, նրան դարձնելով Հյուսիսային Ամերիկայի հինգերորդ ամենաբարձր վարկանիշ ունեցող դերասանը։

«Օսկարի» պատմության մեջ միայն դերասաններ Թոմ Հենքսին և Սփենսեր Թրեյսիին է հաջողվել երկու անգամ անընդմեջ արժանանալ «Օսկարի» Լավագույն դերասանի համար անվանակարգում։

Կենսագրություն  
Թոմ Հենքսը ծնվել է 1956 թվականի հուլիսի 9-ին Կալիֆորնիա նահանգի Կոնկորդ քաղաքում։ Նրա հայրը շեֆ-խոհարար էր աշխատում տեղի ռեստորաններից մեկում, մայրը աշխատում էր նույն ռեստորանում որպես մատուցողուհի։ Նա տան երրորդ երեխան էր։ Նրա ծնվելուց 5 տարի հետո նրա ծնողները բաժանվեցին, և ինքն ու իր երկու եղբայրները՝ Լարրին ու Սանդրուն սկսեցին բնակվել հոր հետ առանձին։ Արդեն պատանեկան հասակում Թոմի մոտ նկատվում էր դերասանական տաղանդ։ Կալիֆորնիայի ինստիտուտ ընդունվելուց հետո նա կիսատ թողեց ուսումը և միացավ Կլիվլենդում հանդես եկող դերասանական մի փոքր խմբի։

Թոմ Հենքսը ուղղափառ եկեղեցու անդամ է։ 2 անգամ ամուսնացած է եղել՝ 1978 թվականին Սամանտա Լուիսի հետ, ումից բաժանվել է 1987 թվականին։ Ներկայումս ամուսնացած է դերասանուհի Ռիտա Ուիլսոնի հետ։

Կարիերա և մրցանակներ 
Կինոյում իր առաջին նշանավոր դերը 1998 թվականին նկարահանված «Մեծը» ֆիլմում էր։ Իր արդեն շուրջ 40 տարվա կինոկարիերայի ընթացքում նկարահանվել է ամերիկյան շատ մրցանակների արժանացած ֆիլմերում։ 61 տարբեր կինոմրցանակ է ստացել, ներկայացված է եղել ևս 57-ի, որոնց թվում՝ 
 2 Օսկար - Օսկար լավագույն դերասանի համար անվանակարգում, ներկայացվել է 5 անգամ
 5 Ոսկե Գլոբուս, ներկայացվել է 8 անգամ
 4 Էմմի (մրցանակ)
 Բեռլինի կինոփառատոնի մրցանակ
 3 անգամ առաջադրվել է BAFTA-ի և այլն։

2006 թվականի տվյալներով՝ ամերիկյան դերասաններից հենց Թոմ Հենքսի մասնակցությամբ ֆիլմերն են եղել ամենաշահութաբեր։ Նրա մասնակցությամբ ֆիլմերի ընդհանուր շահույթը կազմել է մոտավորապես 6 միլիարդ դոլլար, որոնցից ամենաեկամտաբերը «Դա Վինչիի ծածկագիրը» ֆիլմն է։ Թոմ Հենքսը նաև կինոյի պատմության ամենամեծ հոնորար ստացած դերասաններից է։ «Հրեշտակներ և հրեշներ» ֆիլմի համար նա ստացել է 51 միլիոն դոլլար, նրանից շատ դերասաններից ստացել է միայն Ջոնի Դեփը «Կարիբյան ծովի ծովահենները. տարօրինակ ափերում» ֆիլմի համար (56.5 միլիոն դոլլար)։

Ֆիլմագրություն

Ծանոթագրություններ

Արտաքին հղումներ 

 Թոմ Հենքսը bookmark.am-ում
 IMDb-ում էջ
 Թոմ Հենքսի պաշտոնական կայք myspace կայքում

Հոլիվուդյան դերասաններ
Ամերիկացի դերասաններ
Օսկարակիրներ
1956 ծնունդներ
Հուլիսի 9 ծնունդներ
20-րդ դարի դերասաններ
Ազատության նախագահական մեդալով պարգևատրվածներ
Ամերիկացի պրոդյուսերներ
Ամերիկացի սցենարիստներ
Ամերիկացի ռեժիսորներ
Ամերիկացի կոմպոզիտորներ
Պատվո լեգեոնի շքանշանի ասպետներ
ԱՄՆ-ի դեմոկրատական կուսակցության անդամներ
«Ոսկե գլոբուս» մրցանակի դափնեկիրներ
Ամերիկացի տղամարդ կինոդերասաններ
Լավագույն դերասան Օսկարի մրցանակակիրներ